તેમાં ચોંકાવનારું પ્રમાણ સ્ત્રીઓનું ઝાઝું છે. ૧૫-૧૬ વર્ષની વયથી લઈને ૪૦ સુધીની ઉંમરની સ્ત્રીઓ પોતાના વિડિયો મૂકવા લાગી છે. કોઈ હિન્દી કે અંગ્રેજી ગીત, સંવાદો, કોઈ રમૂજ વગેરે પર હવે તેઓ પોતાના વિડિયો બનાવે છે. તેમાં સંવાદો, રમૂજ બીજા કોઈના અવાજમાં હોય છે. વિડિયો બનાવનાર વ્યક્તિએ માત્ર અભિનય કરવાનો હોય છે. પ્રેટી આલિયા નામની યુઝર પ્રૉફાઇલ ધરાવતી એક કન્યાના આવા વિડિયો ખૂબ વાઇરલ થયા છે. ‘બંદર જૈસે મુંહવાલે અંકલ’, ‘કૌન થી વો લડકી’ વગેરે રમૂજો પર તેની અદાકારી, હાવભાવ આવી દરેક વિડિયો એપ પર અને યૂટ્યૂબ પર જોવા મળે છે. ડબસ્મેશ પણ આવી જ એપ છે જેમાં પણ લોકો પોતાના આવા વિડિયો બનાવી શકે છે.